APROBACIÓN DEFINITIVA DA MODIFICACIÓN DA RELACIÓN DE POSTOS DE TRABALLO DO CONCELLO DE PONTEVEDRA E OS SEUS ORGANISMOS AUTÓNOMOS PARA O ANO 2016
ADMINISTRACIÓN LOCAL — Municipal — Pontevedra (Presupostos e cadros de persoal, 03/11/2016)

A Xunta de Goberno Local, na sesión do 17/09/2016, aprobou definitivamente a modificación da Relación de Postos de Traballo (RPT) do Concello de Pontevedra e dos seus organismos autónomos para o ano 2016, logo da súa aprobación inicial mediante acordo da Xunta de Goberno Local do día 05/09/2016 e a súa exposición pública por un prazo de 20 días hábiles, tras a publicación do anuncio de información pública no BOP núm.178, do 16/09/2016, en virtude do artigo 202 da Lei 2/2015, do 29 de abril, do emprego público de Galicia. A continuación, publícase o ANEXO I, no que se recolle integramente a RPTdo Concello de Pontevedra e dos seus organismos autónomos para o ano 2016, en cumprimento do apartado terceiro do citado acordo da Xunta de Goberno Local de data 17/10/2016, que resulta do teor literal seguinte: “(.) Terceiro.—Proceder á publicación íntegra da modificación da relación de postos de traballo do Concello de Pontevedra e dos seus organismos autónomos no Boletín oficial da provincia así como remitir copia desta modificación aos órganos competentes da Administración xeral do Estado e da Administración xeral da Comunidade Autónoma de Galicia, entrando en vigor o día da súa publicación integra, a excepción das modificacións das retribucións complementarias que entrarán en vigor con efectos do 1 de xaneiro de 2016, da creación do Servizo de Deportes e os dous postos de operarios co CDG 0807 que terán efectos do 1 de xaneiro de 2017 así como da supresión da relación de postos de traballo do Instituto Municipal de Deportes que producirá efectos a partir do día 31 de decembro de 2016 e a integración dos postos de traballo, xunto cos traballadores que os ocupan, do Instituto Municipal de Deportes no Servizo de Deportes da relación de postos de traballo do Concello de Pontevedra, que producirá efectos o día 1 de xaneiro de 2017. É a unidade administrativa ou o servizo ao que o que se adscribe o posto no organigrama da Administración municipal. A cada posto ou grupo de postos con idéntica denominación, requisitos e características, asígnaselle un código formado polo código do destino e a numeración correlativa en función da orde de creación dos postos. Dentro de cada Área ou Servizo os postos ordénanse seguindo a orde de niveis (de maior a menor) e dentro de cada nivel seguindo o importe do complemento específico (de maior a menor). Utilízanse as denominacións do organigrama municipal, respectando algunhas denominacións tradicionais e aclarándoas, ás veces, con denominacións complementarias. Significa o número de postos de traballo que se agrupan nunha soa liña nos que concorre idéntica denominación, requisitos e características incluídas as retribucións complementarias. Indica a vinculación do persoal coa Administración municipal: Funcionario (FUN), Laboral fixo (LAB. F.), Laboral indefinido (LAB. I.), Laboral temporal (LAB.) ou Eventual (EVEN). Reflicte o nivel asignado a cada posto para os efectos da percepción do complemento de destino. Reflicte o importe anual en euros do complemento específico global asignado ao posto. Os postos poden ser SINGULARIZADOS (reflíctese con un S na columna), cando pola súa denominación e características se diferencian dos restantes e NON SINGULARIZADOS (reflíctese con un N); Nos postos de funcionarios eventuais de confianza ou asesoramento especial consignarase a clave E na columna. Non se trata da forma de acceder á praza mediante probas selectivas (oposición, concurso-oposición, concurso), senón da forma de provistar postos de traballo vacantes con funcionarios municipais de carreira. A FP normal será o concurso (na clave se porá un C) pero as xefaturas de unidades e servizos e os postos de especial responsabilidade e confianza provistaranse mediante libre designación (utilizando a clave LD). A adscrición a postos non singularizados realizarase mediante reasignación de efectivos por necesidades do servizo. Nos postos con libre designación externa (nos que consta a clave LD E.) ábrese a posibilidade para a súa provisión con persoal doutras Administracións públicas. Cada posto adscríbese a un grupo ou subgrupo dos grupos ou subgrupos consecutivos segundo a clasificación establecida no artigo 76 e disposición adicional sétima da Lei 7/2007, do 12 de abril (A1, A2, C1, C2, AP). Utilizaranse as escalas establecidas para a Administración Local. Escala de Funcionarios con Habilitación de carácter Nacional (HN), Escala de Administración Xeral (AG) e Escala de Administración Especial (AE). Utilizaranse as seguintes claves en cada columna para re­flectir o corpo, subescala ou clase. SC = Secretario. IT = Interventor. IT = Tesoureiro. ST = Subescala Técnica. SX= Subescala Xestión. SA = Subescala Administrativa. AU = Subescala Auxiliar. SU = Subescala Subalterna. TS = Subescala Técnica Superior. TM = Subescala Técnica Media. TA = Subescala Técnica Auxiliar. PL = Policía Local. SE = Servizo Extinción de Incendios. CE = Cometidos Especiais. PO = Persoal de oficios. AT = Auxiliar Tributos. Soamente se consigna a titulación académica específica cando é necesaria, ademais da xenérica correspondente ao grupo ao que se adscribe o posto (enténdese implícita). Esíxese para determinados postos cando a natureza do posto de traballo o requira. Nesta columna exprésase a relación do funcionario co posto de traballo: (V) = Vacante; (I) = Desempeñado por funcionario interino; (T) = Adscrición permanente; (P) = Adscrición provisional; e (E) = Outras situacións administrativas. Na columna as letras van precedidas do guarismo que indica o número de postos que se encontran en cada situación cando os mesmos se reflicten de forma agrupada. No complemento específico xa se valora a xornada do Servizo de extinción de incendios. A xornada neste servizo é de 24 horas continuadas, o que equivale a 3 xornadas de 8 horas cada unha, o que supón un exceso de unha hora por xornada ata sumar un total de 3 (dúas ordinarias e unha nocturna). De modo que a xornada do persoal do Servizo de extinción de incendios queda fixada nun total de 73 xornadas ao ano de 24 horas cada unha. (.)” Contra estes acordos, que poñen fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 18 de outubro de 2016.—O Concelleiro de Goberno Responsable da Área de Persoal, Réxime Interior e Persoal, Vicente García Legísima.